ບັນດາສັນຍາການຄ້າເສລີທີ່ປະກອບສ່ວນຍົກກຳລັງແກ່ງແຍ້ງຂອງພື້ນຖານເສດຖະກິດ ຫວຽດນາມ
(ພາບປະກອບ)
ເມື່ອຕີລາຄາພາຍຫຼັງ 1 ປີ ເຂົ້າເປັນສະມາຊິກ ປະຊາຄົມເສດຖະກິດ ອາຊຽນ (AEC), ທ່ານ ຮ່ວາງກວາງຝ່ອງ, ຮອງປະທານຫ້ອງການການຄ້າ ແລະ ອຸດສາຫະກຳ ຫວຽດນາມ, ໃຫ້ຂໍ້ສັງເກດວ່າ, ນັບແຕ່ມີ AECພ້ອມກັບບັນດາສັນຍາການຄ້າເສລີ (FTA) ລະຫວ່າງ ຫວຽດນາມ ກັບບັນດາປະເທດ ແລະ ອົງການຈັດຕັ້ງສາກົນໃນພາກພື້ນ ແລະ ຢູ່ໃນໂລກ, ໄດ້ສ້າງກຳລັງດັນໃນການປ່ຽນໃໝ່ລະບອບກົດໝາຍ, ປັບປຸງສະພາບແວດລ້ອມແຫ່ງການລົງທຶນ, ດຳເນີນທຸລະກິດຢູ່ ຫວຽດນາມ, ພ້ອມທັງປະກອບສ່ວນຍົກສູງກຳລັງແກ່ງແຍ້ງຂອງພື້ນຖານເສດຖະກິດ ແລະ ປະຊາຄົມວິສາຫາກິດ.
ຜູ້ຕາງໜ້າກຸ່ມຄົ້ນຄ້ວາຂອງ ຫ້ອງການການຄ້າ ແລະ ອຸດສາຫະກຳ ຫວຽດນາມ, ທ່ານນາງ ຫງວຽນທິທູຈາງ, ຜູ້ອຳນວຍການສູນ WTO ແລະ ເຊື່ອມໂຍງ, ໃຫ້ຂໍ້ສັງເກດວ່າ, ພາຍຫຼັງທີ່ AEC ມີຜົນສັກສິດ 1 ປີ, ດ້ວຍ 9 ຕະຫຼາດ ໃນກຸ່ມ ອາຊຽນໄດ້ຮັບການລົບລ້າງຮົ້ວກີດຂວາງດ້ານພາສີ. ສິ່ງດັ່ງກ່າວໄດ້ສ້າງກາລະໂອກາດສົ່ງອອກຢ່າງໃຫຍ່ຫຼວງໃຫ້ບັນດາວິສາຫະກິດ ຫວຽດນາມ. ບໍ່ມີເວລາໃດທີ່ບັນດາຂັ້ນຕອນຈໍລະຈອນສິນຄ້າພັດມີຄວາມເປັນເອກະພາບ ແລະ ສະດວກຄືແນວນັ້ນດ້ວຍກົນໄກປະຕູດຽວ ອາຊຽນ; ລະບົບພາສີເອເລັກໂຕນິກ; ບັນດາຂັ້ນຕອນຕີລາຄາການປະຕິບັດໄດ້ຮັບການຮັບຮອງເຊິ່ງກັນ ແລະ ກັນໃນ ອາຊຽນ ແລະ ພ້ອມກັນນຳໃຊ້ຕາຕະລາງພາສີດຽວທີ່ກົມກຽວໃນອາຊຽນ.
(ແຫຼ່ງຄັດຈາກ VOV)